text: Fylg við frá snildfonini – lætt og ómakaleyst
text: #000002
text: Við appini “FSF fótbóltur” hava øll fótbóltsáhugaði nú lætta atgongd til kunning og dagføring um dystir og kappingar í føroyskum fótbólti
text: #000003
text: Higartil hava nærum 2.000 brúkarar tikið "FSF Fótbóltur" appina niður á sína fartelefon - Mynd: 
text: #000004
text: Sostatt inniheldur skipanin eisini eina stóra mongd av dátum og viðkomandi vitan fyri fótbóltsáhugað. Eitt nú spælaraskrásetingar, dystar- og kappingarskráir, stigatalvur, hagtøl og so framvegis. Men fyri at sleppa inn í skipanina, er neyðugt hjá samskiparum og øðrum at rita inn við brúkara, og av dátuverndarorsøkum ber sjálvsagt ikki til at lata alla skipanina upp fyri almenninginum.
text: #000007
text: Appin eitt hent amboðEin stórur partur av upplýsingunum úr skipanini eru tó tøkar alment, og talan er í stóran mun um viðkomandi vitan hjá fótbóltsáhugaðum.
text: #000008
text: – Við appini fært tú atgongd til eitt nú leikskráir, stigatalvur og dómaraseðlar. Sostatt kanst tú fylgja gongdini í teimum kappingunum, sum hava tín áhuga. Hetta kemur serliga væl við, tá hugsað verður um barna- og ungdómskappingar, sum hava stóran áhuga millum foreldur og avvarðandi annars, sigur Ása Klakkstein Kalsø.
text: #000010
text: Allar kappingar frá U7 og heilt upp í vaksnamannadeildirnar verða lagdar í skipanina, so har ber altíð til at síggja leikskráir, umframt leikstað og klokkutíðir, tá hesi eru ásett. Har arbeiðir FSF eisini út frá regluni um, at kunningin á Comet altíð er tann, ið er galdandi. Frá U13 og uppeftir verða úrslit eisini skrásett í skipanini, so tá ber eisini til at fylgja við úrslitum og stigatalvum í appini.
text: #000011
text: Sum eitt eyka prei leggur Ása afturat, at tað sum fjeppari er skilagott at velja sær nakrar “favorittar” í appini.
text: #000012
text: – Hjá foreldrum og øðrum avvarðandi er tað ofta mest viðkomandi at halda seg kunnaði um nakrar ávísar deildir ella ávísum liðum. Í appini kanst tú velja hesi sum tíni yndis við at trýsta á stjørnuna ovast í høgra horni, og so fært tú boð á snildfonini, so hvørt sum dagføringar koma í skipanina. Tað ber eisini til at fylgja ávísum spælarum, eitt nú ungum spælarum, sum spæla í fleiri ymiskum deildum, fortelur hon.
text: #000013
text: Fevnir eisini um landsdystirComet skipanin og tilhoyrandi appin FSF Fótbóltur gevur heilt nógvar møguleikar, men tað er sjálvandi og framhaldandi ein treyt, at hendingar og dagføringar leypandi verða lagdar inn í skipanina.
text: #000014
text: Umframt heimligu kappingarnar, verður skipanin eisini brúkt til landsdystir, og í hesum sambandi er ætlanin at gera enn meira fyri at leggja dagføringar inn í appina, tá ið ungdómslandsliðini spæla dystir á útivølli.
text: #000015
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000017